मोरङ फाइनलमा
मोरङ ११ सदरमुकाम फिदिममा जारी नवौं फाल्गुनन्द गोल्डकप फुटबलको सेमिफाइनलमा बिर्तामोड युनाटेड क्लब झापालाई सडेन डेथमा हराउँदै फाइनल पुगेको छ । उपाधिका लागि मोरङले सुनसरी ११ विरुद्ध आइतबार प्रतिस्पर्धा गर्नेछ । 
पाँचथर — मोरङ ११ सदरमुकाम फिदिममा जारी नवौं फाल्गुनन्द गोल्डकप फुटबलको सेमिफाइनलमा बिर्तामोड युनाटेड क्लब झापालाई सडेन डेथमा हराउँदै फाइनल पुगेको छ । उपाधिका लागि मोरङले सुनसरी ११ विरुद्ध आइतबार प्रतिस्पर्धा गर्नेछ ।  शुक्रबार सेमिफाइनलमा निर्धारित समय १–१ बराबरी भएपछि टाइब्रेकरमा पुगेको थियो । खेलको २० औं मिनेटमा बिर्तामोडका कर्ण लिम्बूले गोल गरेर दिलाएको अग्रतामा ८१ औं मिनेटमा मोरङका अशोक खवासले बराबरी गोल गरेका थिए ।त्यसपछि टाइब्रेकरमा मोरङका बुद्धिमान राई, सुरेन्द्र खवास, अशोक खवास, मिक्चेन तामाङ र अभिषेक लिम्बूले गोल गरे । बिर्तामोडका योगेश गुरुङ, सुमिन मैनाली, कर्ण लिम्बू, दिलेन लोक्ताम र बिक्की चौधरीले गोल गरे । सडेन डेथमा मोरङका भुवन बस्नेतले गोल गरे भने झापाका अनिश चापागाईंको प्रहार असफल भयो । उनको पेनाल्टी मोरङका गोलपिकर सूर्य अधिकारीले रोकेका थिए । दुवै टोलीका ए डिभिजन क्लबबाट खेलेका खेलाडी मैदान उत्रेकाले प्रतिस्पर्धा रोचक बनेको थियो । खेलमा मोरङका अशोक खवासले म्यान अफ द म्याच घोषित हुँदै १० हजार पुरस्कार पाए ।